Oupa neem eie lewe ná bewering van verkragting | Maroela Media
Sers. Mamello Mokhuoane, woordvoerder van die polisie, sê die man se liggaam is gister omstreeks 18:00 aangetref op 'n plaas waar hy aan 'n boom gehang het.
Volgens Mokhuoane is 'n saak van verkragting onlangs by die Ventersburg-polisie aanhangig gemaak. Daar is beweer dat die 14-jarige meisie, wat saam met haar oupa in die Baipehing-nedersetting gewoon het, van Januarie tot Junie verlede jaar herhaaldelik deur haar oupa verkrag is.
"Hierdie [vermeende] dade het aan die lig gekom gedurende 'n familievergadering waar die oupa die slagoffer verbaal aangeval het. Daar is ook beweer die slagoffer het swanger geraak en is verlede jaar na die dokter geneem om 'n aborsie te ondergaan," sê Mokhuoane.
Nadat die saak by die polisie aangemeld is, en die oupa van dié saak te hore gekom het, het hy verdwyn. Sy liggaam is kort daarna gevind.
Mokhuoane sê die polisie doen 'n geregtelike doodsondersoek.
Hoeveel beter sou die samelewing nie wees as alle sulkes dieselfde ding doen nie? Laagstes van die laagstes.